การกำหนดสถานบริบาลให้แก่ผู้สูงอายุ คือ การเพิ่มทางเลือกในการดูแลผู้สูงอายุในสถานบริบาล

รัฐบาลออสเตรเลียกําลังมีการเปลี่ยนแปลงเกี่ยวกับการดูแลผู้สูงอายุในสถานบริบาล เพื่อให้คุณมีทางเลือกในการรับบริการมากขึ้น

เรากําลังออกแบบระบบใหม่ในการดูแลผู้สูงอายุในสถานบริบาล โดยจะมีการกําหนดสถานบริบาลให้กับผู้สูงอายุที่อาศัยอยู่ในประเทศออสเตรเลียโดยตรง เมื่อ Aged Care Act [พระราชบัญญัติการดูแลผู้สูงอายุ] ฉบับใหม่เริ่มมีผลบังคับใช้ในวันที่ 1 พฤศจิกายน ค.ศ. 2025 การเปลี่ยนแปลงที่กล่าวถึงข้างต้นจะหมายความว่า

* ผู้ที่ต้องการการดูแลในสถานบริบาลผู้สูงอายุจะมีทางเลือกมากขึ้นในการรับบริการจากผู้ให้บริการที่ตรงกับความจำเป็นของพวกเขามากที่สุด



* ผู้ที่ต้องการการดูแลจะได้รับข้อมูลที่ไม่ซับซ้อนเกี่ยวกับการดูแลของพวกเขา เพื่อช่วยพวกเขาในการตัดสินใจแบบได้รับข้อมูลมากขึ้นเกี่ยวกับการดูแลของตนเอง



* ผู้ให้การบริการจะมีแรงจูงใจในการมอบการดูแลที่มีคุณภาพสูง และเสนอรูปแบบการดูแลที่ได้รับการพัฒนาให้ดีกว่าเดิม
* ผู้ให้การบริการจะสามารถเสนอบริการมากขึ้นในทำเลที่หลากหลายขึ้นโดยมีภาระด้านการบริหารจัดการน้อยลง

****ผู้สูงอายุที่ปัจจุบันพำนักอยู่ในสถานบริบาลผู้สูงอายุ****

หากปัจจุบันคุณพำนักอยู่ใน residential care home [บ้านพักผู้สูงอายุ] คุณไม่จําเป็นต้องเตรียมการแต่อย่างใดสําหรับการเปลี่ยนแปลงนี้

ความแตกต่างที่สําคัญที่คุณจะเห็นจากการกำหนดสถานบริบาลให้กับผู้สูงอายุ คือ หากคุณต้องการจะโอนย้ายไปยังสถานบริบาลผู้สูงอายุแห่งใหม่ที่คุณเลือก การดำเนินการโอนย้ายจะกระทำได้ง่ายขึ้น และทางรัฐบาลจะยังคงให้เงินสนับสนุนโดยตรงให้กับสถานบริบาลผู้สูงอายุที่คุณเลือก

ผู้สูงอายุที่วางแผนจะรับการดูแลในสถานบริบาล

วิธีที่คุณเข้าถึงการดูแลโดยพำนักในสถานบริบาลจะยังเป็นเช่นเดิมจนกว่าพระราชบัญญัติฉบับใหม่จะมีผลบังคับใช้ หากคุณกําลังคิดจะย้ายไปพำนักในสถานบริบาลผู้สูงอายุ

* คุณต้องได้รับการประเมินโดย Aged Care Assessment Team [ทีมที่ทำการประเมินการดูแลผู้สูงอายุ] ก่อน และต้องได้รับการอนุมัติการรับการดูแลในสถานบริบาล
* เมื่อได้รับการอนุมัติแล้ว คุณจึงจะสามารถค้นหาสถานบริบาลและเข้ารับการดูแล โดยพำนักในสถานบริบาลของผู้ให้บริการที่มีที่พักว่าง

****การขอความช่วยเหลือ****

เราพร้อมจะช่วยเหลือคุณและครอบครัวของคุณให้เข้าใจว่าการเปลี่ยนแปลงเหล่านี้มีความหมายอย่างไร และคุณมีทางเลือกใดบ้าง

นอกจากนี้ เรายังจัดทําข้อมูลเพิ่มเติมเกี่ยวกับผู้ให้บริการการดูแลผู้สูงอายุ เพื่อช่วยให้คุณตัดสินใจได้ดีขึ้น และมีทางเลือกแบบได้รับข้อมูล เกี่ยวกับสถานที่ที่คุณจะเข้าถึงการดูแลที่มีความเหมาะสมกับคุณมากขึ้น ซึ่งข้อมูลนี้ยังรวมถึงการเผยแพร่การจัดอันดับ Star Ratings [สตาร์​ เรทติ้งส์ เป็นระบบการให้คะแนนคุณภาพของสถานที่ดูแลของผู้สูงอายุ] สําหรับผู้ให้บริการการดูแลผู้สูงอายุในสถานบริบาล รวมถึงมีข้อมูลเกี่ยวกับที่พักอาศัยที่มีความโปร่งใสมากขึ้น

My Aged Care พร้อมที่จะช่วยเหลือคุณเช่นเดียวกัน

* เชิญไปที่เว็บไซต์ [My Aged Care](https://www.myagedcare.gov.au/) หากคุณต้องการค้นหาข้อมูลเกี่ยวกับวิธีการเข้าถึงการบริการดูแลผู้สูงอายุ
* คุณสามารถยื่นสมัครขอรับการประเมินทางออนไลน์ และค้นหาผู้ให้บริการดูแลผู้สูงอายุที่ให้บริการตรงกับความต้องการของคุณในเขตพื้นที่ที่คุณอาศัยอยู่
* คุณสามารถโทรศัพท์ไปที่หมายเลข 1800 200 422 วันจันทร์ถึงวันศุกร์ เวลา 8.00 น. ถึง 20.00 น. และวันเสาร์ เวลา 10.00 น. ถึง 14.00 น.

ติดตามข้อมูลล่าสุด

เชิญไปที่เว็บไซต์ [Places to people – Embedding choice in residential aged care](https://www.health.gov.au/our-work/places-to-people-embedding-choice-in-residential-aged-care) ของเรา เพื่ออ่านข้อมูลเพิ่มเติมและข้อมูลล่าสุด

คุณยังมีโอกาสอีกมากที่จะแสดงความคิดเห็นเกี่ยวกับการเปลี่ยนแปลงการดูแลผู้สูงอายุ

* ลงทะเบียนรับจดหมายข่าว *EngAged* ของเราซึ่งเป็นจดหมายข่าวรายเดือนสําหรับผู้สูงอายุได้ที่   
  [health.gov.au/aged-care-newsletter-subscribe](http://health.gov.au/aged-care-newsletter-subscribe)
* เชิญไปที่ Aged Care Engagement Hub [ศูนย์กลางการแลกเปลี่ยนข่าวสารข้อมูล มายเอดจ์ แคร์​] เพื่อหาข้อมูลเกี่ยวกับโอกาสในการให้ความคิดเห็นและผลสรุปการรับฟังความคิดเห็นล่าสุดได้ที่ [AgedCareEngagement.health.gov.au/get-involved](http://agedcareengagement.health.gov.au/get-involved)

**เริ่มการพูดคุยเกี่ยวกับการดูแลผู้สูงอายุ**

การปฏิรูปการดูแลผู้สูงอายุนั้นจะทำให้สิทธิ์ของผู้สูงอายุนั้นเป็นสิ่งที่มีความสำคัญเป็นอันดับแรก

เชิญไปที่เว็บไซต์**MyAgedCare.gov.au**

โทรศัพท์ไปที่หมายเลข **1800 200 422** (สายบริการเกี่ยวกับการดูแลผู้สูงอายุที่คุณสามารถโทรได้โดยไม่เสียค่าใช้จ่าย)

สําหรับบริการแปลและล่าม โปรดโทรศัพท์ไปที่หมายเลข 131 450 และขอให้ต่อสายไปที่หมายเลข 1800 318 209   
หากต้องการใช้บริการ National Relay Service โปรดไปที่ [nrschat.nrscall.gov.au/nrs](http://nrschat.nrscall.gov.au/nrs) เพื่อเลือกวิธีการให้บริการที่คุณต้องการบนเว็บไซต์ หรือโทรติดต่อ NRS Helpdesk ได้ที่หมายเลข 1800 555 660

